সবাই মিলে খুনসুটি-মজাও করে বাসায়। বিশেষ করে বেড়াতে গিয়ে। ঢাকায় নানার বাসায় যায় নিয়মিত, ঢাকায় কখনো ঝন্টু মামা ও অঞ্জু খালার বাসায় যায়; বরিশাল, সিলেট, খুলনা ও চট্টগ্রামে চার ফুফুর বাড়ি যায়। চা-বাগানে পাহাড়ে বন্দরে সৈকতে বেড়ায়। আর দাদার বাড়ি তো যায়-ই, আম-কাঁঠালের সময়। তখনো আরো ফুর্তি করে। প্রিয়তা আবার ছড়া কাটতে পারে। পত্রিকায়ও ছাপায়। একবার দেশের বাড়িতে গিয়ে, উইয়ের একটা ঢিবি দেখে মুখে মুখে ছড়া বানিয়ে ফেলল।